**DIE KERKARGIEWE EN -REGISTERS**

Marlene Schoeman

Al die oorspronklike Doop-, Lidmaat- en Huweliksregisters, asook die Doopafskrifte wat gehuisves word in die kerkargief te Stellenbosch, asook die van die Oostelike Sinode, is gedigiteer en word tans nog geïndekseer. Hierdie bronne word glad nie aan die publiek beskikbaar gestel nie, maar al die inligting daarin vervat, is beskikbaar by GISA, asook op die webblad: [www.familysearch.org](http://www.familysearch.org). Ongelukkig is daar gemeentes wat nie hulle registers by die argief inhandig nie**.** Indien die registers in die gemeentes self beskikbaar is, sal elke gemeente afsonderlik gekontak moet word. Die kontakbesonderhede van hierdie gemeentes kan u kry op die webblad van die Algemene Sinode van die NG Kerk: <http://www.ngkerk.org.za>

**Die NG Kerk het argiewe in die volgende sentra:**

1. Wes-Kaap te Stellenbosch wat argivalia berg van die Sinodes Wes-, Noord en Suid Transvaal (Hoëveld), asook die Sinodes van die Oos-, Noord en Wes- Kaap

Webwerf: <http://kerkargief.co.za>

Hoof van die Argief: Dr Andrew Kok, Tel 021-882-9923 E-pos: [andrew@kaapkerk.co.za](mailto:andrew@kaapkerk.co.za)

Die Argief huisves die grootste hoeveelheid kerkhistoriese dokumente in SA: honderde briewe, dagboeke, notules, sendingverslae vanuit verskeie Afrika lande, volledige rekords van alle Sinodesittings en besluite, asook duisende historiese foto’s, Gedenkboeke, Kerkbodes en ander kerklike tydskrifte, koerantknipsels, en selfs die kollektebakke van die destydse NG Gemeente Vergenoeg in Kenia.

***In die Argief te Stellenbosch* (NG Kerk in SA: Argief) *is daar primêre- sowel as sekondêre bronne van die NG Gemeentes Meru, Vergenoeg (Eldoret) en Loubser (Thomsons Falls) beskikbaar. Die beskikbare kerklike registers en ander dokumente behels:***

**\*\* NG Gemeente Meru te Arusha:**

NG Gemeente Meru – Doop- en Lidmaatregisters (1905 – 1966)

NG Gemeente Meru – Notules (1905 – 1965)

NG Gemeente Meru – Korrespondensie (1958 – 1983)

NG Gemeente Meru – Afkondigingsboeke (1951 – 1965)

NG Gemeente Meru – Vrouediens (1955 – 1960)

**\*\* NG Gemeente Vergenoeg (Eldoret en Nairobi)**: Gestig 1908 & Ontbind 1975

**Doopregister Lidmaatregisters Huweliksregisters**

1906 – 1946 1934-1939 1908 – 1949 1920 – 1933

1946 – 1949 1938 – 1947 \*1945 – 1975 1923 – 1930

1947 – 1950 1955 – 1968

\*1949 – 1975 (\*Gekombineerde Doop- en Lidmaatregister)

NG Gemeente Vergenoeg – Kerkraadsnotules

NG Gemeente Vergenoeg – Korrespondensie en gemeenteprogramme (1908 – 1975)

NG Gemeente Vergenoeg – Konsistorieboeke (1949 – 1974)

NG Gemeente Vergenoeg – Gemeenteblaaie (1908-1978)

NG Gemeente Vergenoeg – Finansiële Stukke, Bewyse van Lidmaatskap, Doopseels, Huweliksertifikate, Korrespondensie: Feessaal (1913 – 1975)

NG Gemeente Vergenoeg – Geloftedagkommissie (1954 – 1965)

NG Gemeente Vergenoeg – Vrouevereniging Korrespondensie (1953 – 1955)

**\*\* NG Gemeente** **Loubser** ingelyf (1964) by **NG Gemeente Vergenoeg**

1. Vrystaatsinode – Bloemfontein: Die Argief van die Vrystaat het reeds al hul registers geïndekseer. Dit is nie op die web beskikbaar nie, maar die Argief kan gekontak word vir verder inligting – Argiefbeampte: Me CJ Botes E-pos: [argief@ngkvs.co.za](mailto:argief@ngkvs.co.za) Tel: 051-406-6700
2. Sinode van KwaZulu-Natal – Pietermaritzburg – Me E de Villiers – [argief@ngkzn.org.za](mailto:argief@ngkzn.org.za) – 033-345-2279
3. Oostelike Sinode (Tvl) – Me Elna de Bruyn – [argief@sinoos.co.za](mailto:argief@sinoos.co.za), Tel 021-804-9543/4/6/7
4. Sinode Namibië – Ds Clem Marais – [vanclem@ngkn.com](mailto:vanclem@ngkn.com)

**Die Gereformeerde Kerk** se Doopregister wat ek raakgeloop het is opgesom in: *Kerk op die wit hooglande (Geskiedenis van die Gereformeerde Kerke Eldoret en Skeurvallei.* Prof dr VE d’Assonville. 1984